
ΑΠΟΦΑΣΕΙ Σ 

Αριθμ. 46858/ΣΕΠ-889 (1) 


Συμμετοχή της Ελλάδος στη Διεθνή Έκθεση «ΕΧΡΟ 
2010», στη Σαγκάη της Κίνας (1.5.2010-31.10.2010). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

α) των άρθρων 49 και 90 του Κώδικα Νομοθεσίας 
για την Κυβέρνηση και τα Κυβερνητικά Οργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98 Α'), 

β) του ν. 5562/1932 (ΦΕΚ 221 Α') «Περί κυρώσεως της 
μεταξύ της Ελλάδος και διαφόρων άλλων Χωρών υπο- 
γραφείσης εν Παρισίοις την 22α Νοεμβρίου 1928 Συμβά- 
σεως περί Διεθνών Εκθέσεων» καθώς και τις κυρώσεις 
με Νόμο των μετέπειτα τροποποιήσεων της Σύμβασης 
αυτής, 


γ) του ν. 528/1977 άρθρο 1, όπως τροποποιήθηκε με το 
ν. 2232/1994 (ΦΕΚ 140 Α’) και το ν. 2324/17.7.1995 (ΦΕΚ 146 
Α’) με τον οποίο συνιστάται Ανώνυμος Εταιρεία με την 
επωνυμία «Ελληνικός Οργανισμός Εξωτερικού Εμπορίου 
ΑΈ.» και τον διακριτικό τίτλο Ο.Π.Ε. Α.Ε., 
δ) του ν. 3429/2005 (ΦΕΚ 314Α') «Δημόσιες Επιχειρή¬ 
σεις και Οργανισμοί (Δ.Ε.Κ.Ο.)», όπως ισχύει. 

ε) του π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165 Α'), όπως ισχύει, 
στ) του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57 Α'), 
ζ) του π.δ. 159/2002 «Μεταφορά αρμοδιοτήτων, υπη¬ 
ρεσιών και προσωπικού του Υπουργείου Οικονομίας και 
Οικονομικών στο Υπουργείο Εξωτερικών και σύσταση 
Γ ενικής Γ ραμματείας Διεθνών Οικονομικών Σχέσεων και 
Αναπτυξιακής Συνεργασίας στο Υπουργείο Εξωτερικών» 
(ΦΕΚ 140 Α'), 

η) του π.δ. 18/2006 «Αναδιοργάνωση της Γ ενικής Δι¬ 
εύθυνσης Σχεδιασμού και Διαχείρισης Πολιτικής του 
Υπουργείου Οικονομίας και Οικονομικών» (ΦΕΚ 15Α'), 

2. Την από 29.12.2006 επιστολή του Έλληνα Πρωθυ¬ 
πουργού Κ. Καραμανλή προς τον Κινέζο ομόλογο του 
περί συμμετοχής της χώρας μας στην ΕΧΡΟ 2010 στη 
Σαγκάη. 

3. Την υπ’ αριθμ. 44136/ΔΕΚ01795/23.12.1996 κοινή από¬ 
φαση Υπουργού Εθνικής Οικονομίας και Οικονομικών 
και Υφυπουργού Εθνικής Οικονομίας «Τροποποίηση, Κω¬ 
δικοποίηση Καταστατικού του Ελληνικού Οργανισμού 
Εξωτερικού Εμπορίου με τον διακριτικό τίτλο Ο.Π.Ε ΑΈ» 
όπως έχει τροποποιηθεί και ισχύει μέχρι σήμερα. 

4. α) Το γεγονός ότι από την απόφαση αυτή προκα- 
λείται δαπάνη σε βάρος του Κρατικού Προϋπολογισμού 
ύψους 450.000 Ευρώ περίπου για το οικονομικό έτος 
2008, 3.720.000 Ευρώ για το οικονομικό έτος 2009 και 
7.800.000 Ευρώ για το οικονομικό έτος 2010. 

β) Για την ανωτέρω δαπάνη πρόκειται να εγγραφούν 
οι αντίστοιχες πιστώσεις στον Τακτικό Κρατικό Προ¬ 
ϋπολογισμό των οικονομιών ετών 2008, 2009 και 2010, 
σε βάρος του ΚΑΕ 0844 του ειδικού φορέα 720 του 
προϋπολογισμού του ΥΠΟΙΟ. 

5. Την υπ’ αριθμ. 2/29392/25.5.2007 απόφαση του Υφυ¬ 
πουργού Οικονομικών περί «έγκρισης ανάληψης υποχρέ¬ 
ωσης» της αντίστοιχης δαπάνης, αποφασίζουμε: 

1. Εγκρίνουμε την επίσημη συμμετοχή της Ελλάδος 
στη Παγκόσμια Έκθεση ΕΧΡΟ 2010 που θα πραγμα¬ 
τοποιηθεί στη Σαγκάη της Κίνας, από 1 Μάΐου έως 31 
Οκτωβρίου 2010. 

2. Ορίζουμε ως Γενικό Επίτροπο της Χώρας μας στην 
εν λόγωΈκθεση «ΕΧΡΟ 2010», το Γ ενικό Γ ραμματέα, του 
Υπουργείου Οικονομίας και Οικονομικών (τ. ΥΠΕΘΟ), 
Ιωάννη Σιδηρόπουλο. 

3. Αναθέτουμε στον Ελληνικό Οργανισμό Εξωτερικού 
Εμπορίου (Ο.Π.Ε. Α.Ε.) την οργάνωση της επίσημης συμ¬ 
μετοχής της χώρας μας στην εν λόγω Διεθνή Έκθεση, 
συμπεριλαμβανομένης της οικονομικής διαχείρισης και 
νομικής υποστήριξης, στο πλαίσιο των αποφάσεων της 
Οργανωτικής Επιτροπής ΕΧΡΟ 2010 - η οποία πρόκειται 
να συσταθεί για το σκοπό αυτό - και σε συνεργασία 
με τη Δ/νση Συντονισμού Εξαγωγικής Πολιτικής του 
Υπουργείου Οικονομίας και Οικονομικών. 

4. Ο Διευθύνων Σύμβουλος του Ο.Π.Ε. Α.Ε., κατόπιν 
εξουσιοδοτήσεως του Γ ενικού Επιτρόπου της Ελλάδος 
για την ΕΧΡΟ 2010, Γεν. Γραμματέα του Υπουργείου 
Οικονομίας και Οικονομικών (τ. ΥΠΕΘΟ), 

- ορίζει με απόφασή του τις ακόλουθες Επιτροπές: 
α. Επιτροπή αρμόδια για την οργάνωση και λειτουργία 

της Ελληνικής συμμετοχής, η οποία και θα συντάξει το 
Γενικό Προϋπολογισμό μέσα στα οικονομικά πλαίσια 
που καθορίζονται από το Υπουργείο. 

β. Επιτροπή διαχείρισης των σχετικών δαπανών σύμ¬ 
φωνα με τον Γενικό Προϋπολογισμό της ΕΧΡΟ 2010. 

γ. Κάθε άλλη Επιτροπή που θα απαιτηθεί για τη διε¬ 
νέργεια διαγωνισμών (όπως αξιολόγησης προσφορών, 
παραλαβής έργων, υπηρεσιών, προμηθειών) στο πλαίσιο 
της οργάνωσης και λειτουργίας της Ελληνικής συμμε¬ 
τοχής στην ΕΧΡΟ 2010. 

- εγκρίνει δαπάνες τόσο κατά τη διάρκεια προετοι¬ 
μασίας της συμμετοχής όσο και κατά τη διάρκεια λει¬ 
τουργίας τηςΈκθεσης, κατόπιν εισηγήσεων των ως άνω 
Επιτροπών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 1102581/674/0015 (2) 

Τρόπος τήρησης του βιβλίου αποθήκης των επιχειρή¬ 
σεων που ασχολούνται με την εκτροφή ζώων. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γβ' της περίπτωσης 
γ' του άρθρου 38 του Κ.Β.Σ. (π.δ. 186/1992 - Φ.Ε.Κ. 84 Α'). 

2. Την υπ’ αριθμ. 1066723/502/0015/ΠΟΛ. 1173/9.7.2001 
(ΦΕΚ 916 Β717.7.2001) απόφαση του Υπουργού Οικονο¬ 
μικών και τη σχετική πρόταση της Επιτροπής Λογιστι¬ 
κών Βιβλίων που διατυπώθηκε κατά τη συνεδρίαση της 
27.2.2007 για παράτασή της. 

3. Την υπ’ αριθμ. 42362/Υ252/28.9.2007 κοινή απόφα¬ 
ση του Πρωθυπουργού και του Υπουργού Οικονομί¬ 
ας και Οικονομικών «Καθορισμός αρμοδιοτήτων των 


Υφυπουργών Οικονομίας και Οικονομικών» (Φ.Ε.Κ. 1948 
Β73.10.2007). 

4. Τις συνθήκες διεξαγωγής των εργασιών των επιχει¬ 
ρήσεων εκτροφής ζώων και την ανάγκη διευκόλυνσης 
αυτών στην τήρηση του βιβλίου αποθήκης. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Οι επιχειρήσεις που ασχολούνται με την εκτροφή 
ζώων για τις διαχειριστικές περιόδους που αρχίζουν 
από 1.7.2007 και στο εξής τηρούν το βιβλίο αποθήκης 
με τον ακόλουθο τρόπο: 

Α) Πρώτες και βοηθητικές ύλες παραγωγής φυραμά¬ 
των: Κατά την εισαγωγή κατ’ είδος, ποσότητα και αξία 
και κατά την εξαγωγή, για τις πρώτες και βοηθητικές 
ύλες που χρησιμοποιούνται για παραγωγή φυραμάτων, 
κατ’ είδος, ποσότητα και αξία, της αξίας τιθεμένης στο 
τέλος της διαχειριστικής περιόδου με την κοστολό¬ 
γηση. 

Β) Ζωϊκός πληθυσμός: 

α) «Μητέρες»: Κατά την εισαγωγή, για μεν τις «μη¬ 
τέρες» που αγοράζονται κατά ποσότητα (σε κεφάλια) 
και αξία με βάση τα στοιχεία που εκδίδονται για την 
αγορά τους, για δε τις «μητέρες» που εκτρέφονται κατά 
ποσότητα (σε κεφάλια) και αξία (κόστους), της αξίας 
τιθεμένης το αργότερο στο τέλος της διαχειριστικής 
περιόδου με την κοστολόγηση, κατά δε την εξαγωγή, 
για τις «μητέρες» που τυχόν πωλούνται, κατά ποσότητα 
(σε κεφάλια και κιλά) και αξία με βάση τα στοιχεία που 
εκδίδονται για την πώλησή τους. 

β) Αρσενικό αναπαραγωγής: Ισχύουν ανάλογα τα ίδια 
ως ανωτέρω. 

γ) Νεογέννητα: Κατά την εισαγωγή κατά ποσότητα 
(σε κεφάλια) και κατά την εξαγωγή, για τα «νεογέννη¬ 
τα» που τυχόν πωλούνται, κατά ποσότητα (σε κεφάλια) 
και αξία με βάση τα στοιχεία που εκδίδονται για την 
πώλησή τους. Οι απώλειες αυτών λόγω θανάτου και 
οι ποσότητες αυτών που μεταφέρονται στους χώρους 
πάχυνσης παρακολουθούνται σε κεφάλια σε διακεκρι¬ 
μένες στήλες της εξαγωγής. 

δ) Παχυνόμενα: Ισχύουν ανάλογα τα ίδια ως ανωτέ¬ 
ρω. 

Γ)Έτοιμα προϊόντα: 

α) Σφαγμένα: Η μερίδα αυτή χρεώνεται κατά ποσό¬ 
τητα (σε κεφάλια και κιλά) με τα ζώα που στέλνονται 
προς σφαγή με αντίστοιχη πίστωση (σε κεφάλια) της 
μερίδας παχυνόμενα και πιστώνεται κατά ποσότητα (σε 
κιλά) διακεκριμένα για το κρέας και για τα υποπροϊόντα 
(κεφάλια, δέρμα, λίπος, εντόσθια). 

β) Σφαγμένες «μητέρες»: Η μερίδα αυτή χρεώνεται 
κατά ποσότητα (σε κεφάλια και κιλά) με τις «μητέρες» 
που στέλνονται προς σφαγή με αντίστοιχη πίστωση (σε 
κεφάλια) της μερίδας «μητέρες» και πιστώνεται κατά 
ποσότητα (σε κιλά) διακεκριμένα για το κρέας και για 
τα υποπροϊόντα (κεφάλια, δέρμα, λίπος, εντόσθια). 

γ) Σφαγμένα αρσενικό αναπαραγωγής: Ισχύουν ανά¬ 
λογα τα ίδια ως ανωτέρω. 

δ) Κρέατα: Η μερίδα αυτή χρεώνεται κατά ποσότητα 
(σε κιλά) με αντίστοιχη πίστωση (σε κιλά) των μερίδων 
σφαγμένα, σφαγμένες «μητέρες» και σφαγμένα αρσε¬ 
νικό αναπαραγωγής και πιστώνεται: α) κατά ποσότητα 
(σε κιλά) και αξία με τις πωλήσεις και β) κατά ποσότητα 

(σε κιλά) με τα στοιχεία εσωτερικής διακίνησης που 
εκδίδονται για το επόμενο στάδιο επεξεργασίας. 

Δ) Υποπροϊόντα: Τηρείται ξεχωριστή μερίδα ανά υπο¬ 
προϊόν (κεφάλια, δέρμα, λίπος, εντόσθια) ή μερίδα σύμ¬ 
φωνα με τον τρόπο που αυτά πωλούνται, η οποία χρε¬ 
ώνεται κατά ποσότητα (σε κιλά και τη μονάδα μέτρησης 
που πωλούνται) με αντίστοιχη πίστωση (σε κιλά) των 
μερίδων σφαγμένα, σφαγμένες «μητέρες» και σφαγμένα 
αρσενικά αναπαραγωγής και πιστώνεται κατά ποσότητα 
(με τη μονάδα μέτρησης που πωλούνται) και αξία με 
τις πωλήσεις. 

Κατά τα λοιπά (παρασκευή λοιπών προϊόντων, π.χ. 
σουβλάκια, ρολά κ.λπ.) το βιβλίο αποθήκης τηρείται 
σύμφωνα με τις διατάξεις του Κ.Β.Σ. 

2. Λόγω του τρόπου τήρησης του βιβλίου αποθήκης 
κατά τον πιο πάνω τρόπο παρέλκει η τήρηση βιβλίου 
τεχνικών προδιαγραφών για τα ζώα που εκτρέφονται. 
Οι δαπάνες παραγωγής, όπως αυτές προκύπτουν από 
τους λογαριασμούς της γενικής λογιστικής, κατανέ- 
μονται στο τέλος της διαχειριστικής περιόδου με την 
κοστολόγηση με βάση κατάλληλα κριτήρια, τα οποία 
εφαρμόζονται πάγια. 

3. Οι ως άνω επιχειρήσεις για τα ζώα που τεμαχίζουν 
και αποστεώνουν δεν υπέχουν τις προαναφερόμενες 
υποχρεώσεις, καθόσον οι εργασίες αυτές δεν συνι- 
στούν επεξεργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθ. 1102585/676/0015 (3) 

Τρόπος τήρησης του βιβλίου αποθήκης των λιανοπω¬ 
λητών ή κατά κύριο λόγο λιανοπωλητών. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γβ' της περίπτω¬ 
σης γ' του άρθρου 38 του Κ.Β.Σ. (π.δ. 186/1992 - Φ.Ε.Κ. 
84 Α'). 

2. Την κατάργηση, με την παράγραφο 11 του άρθρου 
28 του ν. 3522/2006, της υποχρέωσης τήρησης της ανα¬ 
λυτικής λογιστικής (Ομάδα 9 του Ελληνικού Γενικού 
Λογιστικού Σχεδίου) ως υποχρέωσης και των διατάξεων 
του Κ.Β.Σ. 

3. Την υπ’ αριθμ. 1055485/492/0015/ΠΟΛ. 1062/2.7.2004 
(ΦΕΚ 1087 Β719.7.2004) απόφαση του Υπουργού Οικο¬ 
νομικών και τη σχετική πρόταση της Επιτροπής Λογι¬ 
στικών Βιβλίων που διατυπώθηκε κατά τη συνεδρίαση 
της 27.2.2007 για τροποποίηση της. 

4. Την υπ’ αριθμ. 42362/Υ252/28.9.2007 κοινή απόφα¬ 
ση του Πρωθυπουργού και του Υπουργού Οικονομί¬ 
ας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Φ.Ε.Κ. 1948 
Β73.10.2007). 

5. Τις δυσχέρειες που αντιμετωπίζουν οι επιχειρήσεις 
που διαθέτουν τα είδη τους λιανικά ή κατά κύριο λόγο 
λιανικά στην τήρηση του βιβλίου αποθήκης λόγω του 
μεγάλου αριθμού των ειδών που εμπορεύονται, της μι¬ 


κρής αξίας ορισμένων από αυτά, και του πλήθους των 
συναλλαγών και των στοιχείων που εκδίδουν, καθώς 
και την αναγκαιότητα διευκόλυνσης τους στην τήρηση 
του βιβλίου αυτού. 

6. Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Οι επιχειρήσεις που διαθέτουν τα είδη τους λιανικά 
ή κατά κύριο λόγο λιανικά για τις διαχειριστικές περιό¬ 
δους που αρχίζουν από 1.7.2007 και στο εξής και για τα 
είδη των οποίων η αξία κτήσης είναι μέχρι δεκαπέντε 
(15) ευρώ τηρούν το βιβλίο αποθήκης κατά την εξαγωγή 
για μεν τις χονδρικές πωλήσεις κατ’ είδος, ποσότητα 
και αξία με βάση τα στοιχεία που εκδίδονται, για δε 
τις λιανικές πωλήσεις κατ’ είδος, ποσότητα και αξία 
με βάση την απογραφή στο τέλος της διαχειριστικής 
περιόδου. 

Στην περίπτωση που κατά τη διάρκεια της διαχει¬ 
ριστικής περιόδου η τιμή κτήσης ορισμένων από τα 
πιο πάνω είδη αυξηθεί πάνω από το ως άνω όριο, η 
αύξηση αυτή δεν δημιουργεί άλλες υποχρεώσεις για 
τα συγκεκριμένα είδη μόνο κατά τη διάρκεια αυτής της 
διαχειριστικής περιόδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθ. 1102583/675/0015 (4) 

Τ ρόπος τήρησης του βιβλίου αποθήκης των επιχειρή¬ 
σεων που ασχολούνται με την εκτροφή πτηνών. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γβ' της περίπτω¬ 
σης γ’ του άρθρου 38 του Κ.Β.Σ. (π.δ. 186/1992 - Φ.Ε.Κ. 
84 Α'). 

2. Την 1066722/501/0015/ΠΟΛ, 1172/9.7.2001 (ΦΕΚ 916 
Β'/17.7.2001) απόφαση του Υπουργού Οικονομικών και 
τη σχετική πρόταση της Επιτροπής Λογιστικών Βιβλίων 
που διατυπώθηκε κατά τη συνεδρίαση της 27.2.2007 για 
παράτασή της. 

3. Την υπ’ αριθμ. 42362/Υ252/28.9.2007 κοινή απόφα¬ 
ση του Πρωθυπουργού και του Υπουργού Οικονομί¬ 
ας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Φ.Ε.Κ. 1948 
Β'/3.10.2007). 

4. Τις συνθήκες διεξαγωγής των εργασιών των επιχει¬ 
ρήσεων εκτροφής πτηνών και την ανάγκη διευκόλυνσης 
αυτών στην τήρηση του βιβλίου αποθήκης. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Οι επιχειρήσεις που ασχολούνται με την εκτροφή 
πτηνών για τις διαχειριστικές περιόδους που αρχίζουν 
από 1.7.2007 και στο εξής τηρούν το βιβλίο αποθήκης 
με τον ακόλουθο τρόπο: 

Α) Πρώτες και βοηθητικές ύλες παραγωγής φυραμά¬ 
των: Κατά την εισαγωγή κατ’ είδος, ποσότητα και αξία 
και κατά την εξαγωγή, για τις πρώτες και βοηθητικές 
ύλες που χρησιμοποιούνται για παραγωγή φυραμάτων, 
κατ’ είδος, ποσότητα (με βάση τα σχετικά δελτία εσω¬ 
τερικής διακίνησης στα οποία η εξαγόμενη ποσότητα 
αναγράφεται κατά προσέγγιση) και αξία, της αξίας 
τιθεμένης το αργότερο στο τέλος της διαχειριστικής 
περιόδου με την κοστολόγηση. Η προσαρμογή στην 
πραγματικότητα των ποσοτή-των πρώτων και βοηθη¬ 
τικών υλών που αναλώθηκαν στην παραγωγή γίνεται 
με βάση την απογραφή που διενεργείται στο τέλος της 
διαχειριστικής περιόδου, οπότε και εκδίδονται διορθω¬ 
τικά δελτία εσωτερικής διακίνησης. 

Β) Ζωϊκός πληθυσμός: 

α) Νεοσσοί κρεατοπαραγωγής (εκκολαπτόμενοι και 
αγοραζόμενοι) 1 - 20 ημερών: Κατά την εισαγωγή και 
εξαγωγή κατά ποσότητα (σε κεφάλια). 

β) Αναπτυγμένα πουλερικά (πάνω από 20 ημερών): 
Κατά την εισαγωγή κατά ποσότητα (σε κεφάλια) και 
αξία (κόστος), της αξίας τιθεμένης το αργότερο στο 
τέλος της διαχειριστικής περιόδου με την κοστολόγη¬ 
ση και κατά την εξαγωγή, για μεν τα πουλερικά που 
στέλνονται προς σφαγή κατά ποσότητα (σε κιλά και 
κεφάλια) και αξία, της αξίας τιθεμένης στον ίδιο ως άνω 
χρόνο, για δε τα πουλερικά που πωλούνται κατά ποσό¬ 
τητα (σε κιλά και κεφάλια) και αξία με βάση τα στοιχεία 
που εκδίδονται για την πώλησή τους. Οι απώλειες αυ¬ 
τών λόγω θανάτου παρακολουθούνται σε κεφάλια σε 
ξεχωριστή στήλη της εξαγωγής. 

Επιπλέον τηρούνται λογαριασμοί παραγωγής, στους 
οποίους καταχωρούνται οι κάθε φύσης δαπάνες παρα¬ 
γωγής. Οι δαπάνες αυτές κατανέμονται κατά φορείς 
κόστους με βάση τα κατάλληλα κριτήρια από τη μέχρι 
σήμερα πείρα της κάθε επιχείρησης, τα οποία εφαρ¬ 
μόζονται πάγια. 

Γ) Έτοιμα προϊόντα: 

α) Σφαγμένα: Η μερίδα αυτή χρεώνεται κατά ποσό¬ 
τητα (σε κεφάλια) με τα πτηνά που στέλνονται προς 
σφαγή με αντίστοιχη πίστωση (σε κεφάλια της μερίδας 
αναπτυγμένων πουλερικών) και πιστώνεται κατά ποσό¬ 
τητα (σε κεφάλια και κιλά) με τα σφαγμένα πτηνά. 

β) Κρέατα: Η μερίδα αυτή χρεώνεται κατά ποσότητα 
(σε κιλά) με αντίστοιχη πίστωση (σε κιλά) της οικείας 
μερίδας σφαγμένων και πιστώνεται: α) κατά ποσότητα 
(σε κιλά) και αξία με τις πωλήσεις και β) κατά ποσότη¬ 
τα (σε κιλά) με τα δελτία εσωτερικής διακίνησης που 
εκδίδονται για τα επόμενα στάδια επεξεργασίας. 

Δ) Υποπροϊόντα: Τηρείται ξεχωριστή μερίδα ανά υπο¬ 
προϊόν (κεφάλια, πόδια κ.λπ.) ή μερίδα σύμφωνα με τον 
τρόπο που αυτά πωλούνται, η οποία χρεώνεται κατά 
ποσότητα (σε κιλά και τη μονάδα μέτρησης που πω- 
λούνται) με αντίστοιχη πίστωση (σε κιλά) της οικείας 
μερίδας σφαγμένων και πιστώνεται κατά ποσότητα και 
αξία με τις πωλήσεις. 

Κατά τα λοιπά (παρασκευή λοιπών προϊόντων, π.χ. 
σουβλάκια, ρολά κ.λπ.) το βιβλίο αποθήκης τηρείται 
σύμφωνα με τις διατάξεις του Κ.Β.Σ. 

2. Λόγω του τρόπου τήρησης του βιβλίου αποθήκης 
κατά τον πιο πάνω τρόπο παρέλκει η τήρηση βιβλίου 
τεχνικών προδιαγραφών για τα πτηνά που εκτρέφονται. 
Οι δαπάνες παραγωγής, όπως αυτές προκύπτουν από 


τους λογαριασμούς της γενικής λογιστικής, κατανέ- 
μονται στο τέλος της διαχειριστικής περιόδου με την 
κοστολόγηση με βάση κατάλληλα κριτήρια, τα οποία 
εφαρμόζονται πάγια. 

3. Οι ως άνω επιχειρήσεις για τα πτηνά που τεμαχί¬ 
ζουν και αποστεώνουν δεν υπέχουν τις προαναφερό- 
μενες υποχρεώσεις, καθόσον οι εργασίες αυτές δεν 
συνιστούν επεξεργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθμ. 1102586/677/0015 (5) 

Τρόπος τήρησης του βιβλίου αποθήκης και του βιβλίου 
παραγωγής κοστολογίου των επιχειρήσεων που εκ¬ 
μεταλλεύονται εκκοκκιστήρια - σπορελαιουργεία. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γβ' της περίπτω¬ 
σης γ' του άρθρου 38 του Κ.Β.Σ. (π.δ. 186/1992 - Φ.Ε.Κ. 
84 Α'). 

2. Την υπ’ αριθμ. 1066726/505/0015/ΠΟΛ. 1171/9.7.2001 
(ΦΕΚ 916 Β717.7.2001) απόφαση του Υπουργού Οικονομι¬ 
κών και τη σχετική πρόταση της Επιτροπής Λογιστικών 
Βιβλίων που διατυπώθηκε κατά την συνεδρίαση της 
27.2.2007 για παράταση της. 

3. Την 42362/Υ252/28.9.2007 κοινή απόφαση του Πρω¬ 
θυπουργού και του Υπουργού Οικονομίας και Οικονο¬ 
μικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Φ.Ε.Κ. 1948 Β73.10.2007). 

4. Τις συνθήκες διεξαγωγής των εργασιών των επι¬ 
χειρήσεων που εκμεταλλεύονται εκκοκκιστήρια - σπο- 
ρελαιουργεία και την ανάγκη διευκόλυνσης αυτών στην 
τήρηση του βιβλίου αποθήκης. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Οι επιχειρήσεις που εκμεταλλεύονται εκκοκκιστήρια 
- σπορελαιουργεία για τις διαχειριστικές περιόδους που 
αρχίζουν από 1.7.2007 και στο εξής τηρούν το βιβλίο 
αποθήκης και το βιβλίο παραγωγής κοστολογίου με 
τον ακόλουθο τρόπο: 

I. Βιβλίο αποθήκης: 

Α) Σύσπορο βαμβάκι: Κατά την εισαγωγή κατ’ είδος, 
ποσότητα και αξία και κατά την εξαγωγή, για το σύ¬ 
σπορο βαμβάκι που χρησιμοποιείται για εκκκόκιση, κατ’ 
είδος, ποσότητα (με βάση τα σχετικά δελτία εσωτερικής 
διακίνησης στα οποία η εξαγόμενη ποσότητα αναγρά¬ 
φεται κατά προσέγγιση με βάση τις τεχνικές προδι¬ 
αγραφές που υπάρχουν) και αξία (κόστος), της αξίας 
τιθεμένης το αργότερο στο τέλος της διαχειριστικής 
περιόδου με την κοστολόγηση. Η προσαρμογή στην 
πραγματικότητα της ποσότητας κατ’ είδος σύσπορου 
βαμβακιού που αναλώθηκε στην παραγωγή γίνεται με 
βάση την απογραφή που διενεργείται στο τέλος της 

διαχειριστικής περιόδου, οπότε και εκδίδονται διορθω¬ 
τικά δελτία εσωτερικής διακίνησης. 

Κριτήριο για τον χαρακτηρισμό του είδους αποτελεί 
η ποιότητα όπως καθορίζεται από τον Ο.Π.Ε.Κ.Ε.Π.Ε. 

Β) Εκκοκκισμένο βαμβάκι: Τηρούνται δύο μερίδες δια¬ 
κεκριμένα, από τις οποίες η μία αφορά το εκκοκκισμένο 
βαμβάκι ίδιας παραγωγής και η άλλη το εκκοκκισμένο 
βαμβάκι που αγοράζεται. Και οι δύο μερίδες τηρούνται 
κατά την εισαγωγή κατά ποσό-τητα και αξία (χωρίς 
διάκριση κατά ποιότητα), της αξίας (κόστους) του ιδι- 
οπαραγόμενου εκκοκκισμένου βαμβακιού τιθεμένης το 
αργότερο στο τέλος της διαχειριστικής περιόδου με την 
κοστολόγηση και κατά την εξαγωγή κατά ποσότητα και 
αξία, της αξίας (κόστους) του ιδιοπαραγόμενου εκκοκκι- 
σμένου βαμβακιού και της αξίας κτήσης του αγοραζόμε¬ 
νου εκκοκκισμένου βαμβακιού που βιομηχανοποιούνται 
περαιτέρω τιθεμένων στον ίδιο ως άνω χρόνο. 

Τα παραπάνω ισχύουν, εφόσον συντρέχουν οι ακό¬ 
λουθες προϋποθέσεις: α) στα δελτία αποστολής 
που εκδίδονται για κάθε πώληση αναγράφονται και 
οι αριθμοί των πωλούμενων δεμάτων, β) στα δελτία 
αποστολής που παραμένουν ως στέλεχος αναγράφο¬ 
νται και οι αύξοντες αριθμοί των τιμολογίων πώλησης, 
γ) στο δελτίο εσωτερικής διακίνησης που εκδίδεται για 
κάθε ποσότητα που εξάγεται προς βιομηχανοποίηση 
αναγράφονται και οι αριθμοί των δεμάτων, δ) τηρείται 
θεωρημένο βιβλίο, στο οποίο καταχωρούνται τα πιο 
κάτω στοιχεία που λαμβάνονται από τις καταστάσεις 
ποιοτικής ταξινόμησης του προϊόντος που καταρτί¬ 
ζονται από τον Ο.Π.Ε.Κ.Ε.Π.Ε.: 1) ο αύξων αριθμός της 
κατάστασης ποιοτικής ταξινόμησης του προϊόντος, 
2) η ημερομηνία, 3) ο αύξων αριθμός, η ποιότητα και το 
βάρος κάθε δέματος. 

Γ) Βαμβακόσπορος, βαμβακέλαιο, βαμβακόπιτα και 
αποβάμβακας: Κατά την εισαγωγή κατά ποσότητα (με 
βάση τα σχετικά δελτία εσωτερικής διακίνησης στα 
οποία η εισαγόμενη ποσότητα αναγράφεται με βάση 
τις τεχνικές προδιαγραφές που υπάρχουν) και αξία, της 
αξίας τιθεμένης το αργότερο στο τέλος της διαχειρι¬ 
στικής περιόδου με την κοστολόγηση και κατά την εξα¬ 
γωγή κατά ποσότητα και αξία με βάση τα στοιχεία που 
εκδίδονται. Η προσαρμογή στην πραγματικότητα των 
εισαγόμενων ποσοτήτων γίνεται με βάση απογραφή, η 
οποία διενεργείται ανά τρίμηνο, οπότε και εκδίδονται 
διορθωτικά δελτία εσωτερικής διακίνησης. 

Τα μένοντα στο τέλος της διαχειριστικής περιόδου 
δέματα καταχωρούνται στην απογραφή αναλυτικά κατά 
ποιότητα (με βάση την ταξινόμηση του Ο.Π.Ε.Κ.Ε.Π.Ε.), 
αύξοντα αριθμό δέματος, ποσότητα και αξία (κόστος 
παραγωγής ή τιμή αγοράς). 

II. Βιβλίο παραγωγής κοστολογίου 

Τηρείται σύμφωνα με τις διατάξεις του Κ.Β.Σ. σε με¬ 
ρίδες αντίστοιχες του βιβλίου αποθήκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 


Αριθμ. ΙΕ/39406/3993/50136 (6) 

Εγκατάσταση γραφείου στην Ελλάδα της εταιρείας 
«νΐΜΑΒ ΤΒΑϋΙΝΘ Ι_ΤΟ.», που εδρεύει στην Κύπρο 
σύμφωνα με τις διατάξεις του ν. 3427/2005 (κεφά¬ 
λαιο ΣΤ'). 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α 98). 

2. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165 Α’), όπως ισχύει. 

3. Το π.δ. 81/21.3.2002 ( ΦΕΚ 57/Α/21.3.2002) «Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

4. Την υπ’ αριθμ. 42362/Υ252/28.9.2007 κοινή απόφα¬ 
ση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Φ.Ε.Κ.1948/Τ. 
Β/3.10.2007). 

5. Τις διατάξεις του Α.Ν. 89/1967 «περί εγκαταστάσεως 
εν Ελλάδι Αλλοδαπών Εμποροβιομηχανικών Εταιρειών», 
όπως συμπληρώθηκε, τροποποιήθηκε και αντικαταστά- 
θηκε με το ν. 3427/2005 ( κεφάλαιο ΣΤ') 

6. Την από 11.9.2007 αίτηση της εταιρείας για εγκατά¬ 
σταση γραφείου στην Ελλάδα βάσει του ν. 3427/2005 
(κεφάλαιο ΣΤ). 

7. Την από 14.5.2007 πιστοποίηση του Εφόρου Εταιρει¬ 
ών της Κυπριακής Δημοκρατίας από την οποία προκύ¬ 
πτει ότι η εταιρεία «Ϊ/ΙΜΑΒ ΤΒΑϋΙΝΘ Ι_Τϋ» έχει συσταθεί 
νόμιμα στην Κύπρο. 

8. Την απόφαση της Επιτροπής του άρθρου 28 παρα- 
γρ. 1 του ν. 3427/2005, η οποία συνεδρίασε στις 5.10.2007, 
γιά τη πιστοποίηση του ποσοστού κέρδους της ανωτέ¬ 
ρω εταιρείας, αποφασίζουμε: 

Αρθρο 1 

1. Εγκρίνουμε την εγκατάσταση γραφείου στην Ελ¬ 
λάδα, σύμφωνα με τις διατάξεις του α.ν. 89/1967, όπως 
συμπληρώθηκε, τροποποιήθηκε και αντικαταστάθηκε 
με το ν. 3427/2005 (κεφάλαιο ΣΤ’), της εταιρείας Ϊ/ΙΜΑΒ 
ΤΒΑϋΙΝΟ ΙΣΤΌ που εδρεύει στην Κύπρο με αντικείμενο 
δραστηριότητας την αντιπροσώπευση και συνεργασία 
με εταιρείες στο χώρο της ναυτιλίας και βιομηχανίας, 
εισαγωγή-εξαγωγή και εμπορία μηχανημάτων, ανταλ¬ 
λακτικών πλοίων και επισκευών. 

2. Το γραφείο που θα εγκατασταθεί στην Ελλάδα έχει 
σκοπό την παροχή υπηρεσιών α) κεντρικής λογιστικής 
υποστήριξης και β) μάρκετινγκ στα κεντρικά της. 

Άρθρο 2 

1. Μέσα σε δύο (2) μήνες από την έκδοση της από¬ 
φασης αυτής, η εταιρεία είναι υποχρεωμένη να γνω¬ 
στοποιήσει την έναρξη λειτουργίας από την αρμόδια 
Δ.Ο.Υ. και τη διεύθυνση εγκατάστασης του Γραφείου 
της στην Ελλάδα, στο Υπουργείο Οικονομίας και Οικο¬ 
νομικών (Διεύθυνση Κεφαλαίων Εξωτερικού - Τμήμα Β' 
και στη Διεύθυνση Φορολογίας Εισοδήματος - Τμήμα 
Β). Επίσης εντός της ιδίας προθεσμίας η εταιρεία είναι 
υποχρεωμένη να υποβάλλει στις ανωτέρω δεσμευτική 
επιστολή του Κεντρικού της Καταστήματος για τη λήψη 

των αναφερομένων στο άρθρο 1 παράγραφος 2 της 
παρούσης υπηρεσιών. 

2. Επίσης, η εταιρία υποχρεώνεται κάθε χρόνο να 
υποβάλλει το αργότερο μέχρι το τέλος Φεβρουάριου 
στο Υπουργείο Οικονομίας και Οικονομικών, Διεύθυνση 
Κεφαλαίων Εξωτερικού - Τμήμα Β' όλα τα στοιχεία που 
αφορούν στη λειτουργία του Γραφείου της στην Ελλάδα 
κατά τον προηγούμενο χρόνο. 

Ειδικότερα η ενημέρωση του Υπουργείου Οικονομίας 
και Οικονομικών θα γίνεται σύμφωνα με τα έντυπα της 
Δ/νσης Κεφαλαίων Εξωτερικού - Τμήμα Β' στα οποία η 
εταιρεία θα αναφέρει: 

αα) το ημεδαπό και αλλοδαπό προσωπικό που απα¬ 
σχολήθηκε τον προηγούμενο χρόνο, τα στοιχεία κάθε 
υπαλλήλου και το χρόνο απασχόλησης του, 
ββ) το ποσό των ετησίων δαπανών λειτουργίας της 
γγ) το ποσό των ακαθαρίστων εσόδων της και 
δδ) το ποσό που εισέπραξε μέσω τραπεζικών εμβα¬ 
σμάτων από το εξωτερικό για την κάλυψη των δαπανών 
αυτών, 

καθώς και ό,τι άλλο στοιχείο αναφέρεται στα έντυπα 
αυτά. 

Άρθρο 3 

1. Η εταιρεία υποχρεώνεται: 

α) να δαπανά ετησίως το ποσό των € 100.000 του¬ 
λάχιστον, το οποίο θα χρησιμοποιείται αποκλειστικά 
στην κάλυψη των κάθε είδους δαπανών λειτουργίας 
και μισθοδοσίας του προσωπικού της, και το οποίο θα 
πρέπει να τεκμηριώνεται από αντίστοιχα παραστατικά 
στοιχεία, που πληρούν τις προϋποθέσεις του Κώδικα 
Βιβλίων και Στοιχείων, 

β) να τιμολογεί το ποσό των ετησίων δαπανών της, 
πλέον του προσδιορισθέντος ποσοστού κέρδους, προς 
το κεντρικό της κατάστημα, 
γ) να εισπράττει το παραπάνω ποσό υποχρεωτικά 
μέσω τραπεζικού εμβάσματος, όπως προκύπτει από βε¬ 
βαίωση αναγνωρισμένης Τράπεζας εσωτερικού, στην 
οποία θα γίνεται μνεία του νομικού προσώπου που εμ- 
βάζει το ποσό αυτό, και 

δ) να απασχολεί προσωπικό τουλάχιστον τεσσάρων 
ατόμων εκ των οποίων ένας υπάλληλος δύναται να 
απασχολείται με σύμβαση μερικής απασχόλησης. 

2. Για κάθε μεταβολή της εταιρείας όπως, η ιθαγένεια, 
η νομική μορφή, η επωνυμία, το αντικείμενο της, η σύν¬ 
θεση του Διοικητικού της Συμβουλίου, ο νόμιμος εκπρό¬ 
σωπος της στην Ελλάδα, καθώς και η διακοπή της λει¬ 
τουργίας της, η εταιρεία υποχρεώνεται να ενημερώνει 
το Υπουργείο Οικονομίας και Οικονομικών, Διεύθυνση 
Κεφαλαίων Εξωτερικού - Τμήμα Β', εντός 50 ημερών το 
αργότερο από την ημέρα της μεταβολής, υποβάλλοντας 
τα κατά περίπτωση αναγκαία δικαιολογητικά. 

3. Επίσης θα ενημερώνει εντός 15 ημερών το Υπουρ¬ 
γείο Οικονομίας, Διεύθυνση Κεφαλαίων Εξωτερικού 
- Τμήμα Β', και το Υπουργείο Εσωτερικών Δημόσιας 
Διοίκησης και Αποκέντρωσης, Διεύθυνση Αλλοδαπών 
και Μετανάστευσης, για κάθε πρόσληψη ή απόλυση 
αλλοδαπού προσωπικού καθώς και για κάθε αλλαγή 
διευθύνσεως, τηλεφώνου, ΐαχ κ.λπ. της εταιρείας. 

4. Το ετήσιο ποσοστό κέρδους επί των δαπανών της 
εταιρείας (οοεί-ρΐυε), όπως προέκυψε από την εξέταση 


της μελέτης τεκμηρίωσης και πιστοποιήθηκε από την 
Επιτροπή του άρθρου 28 του ν. 3427/2005 ορίζεται σε 
7,45%. Το ποσοστό αυτό επανεξετάζεται ανά πενταε¬ 
τία ή νωρίτερα εφόσον διαφοροποιούνται σημαντικά οι 
συνθήκες της αγοράς. 

Αρθρο 4 

1. Παράβαση από την εταιρεία ή και το προσωπικό 
της, των διατάξεων του ν. 3427/2005 καθώς και των 
όρων της απόφασης αυτής, συνιστά λόγο ανάκλησης 
της παρούσας. 

2. Σε περίπτωση ανάκλησης της απόφασης αυτής για 
οποιοδήποτε λόγο, η εταιρεία υποχρεώνεται να τακτο¬ 
ποιήσει όλες τις υποχρεώσεις της με το Δημόσιο μέσα 
σε τέσσερις (4) μήνες από την έκδοση της απόφασης 
ανάκλησης. 

Άρθρο 5 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2007 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθμ.: Φ1.636/99982/Δ5 (7) 

Αρση άδειας ίδρυσης και λειτουργίας του Ιδιωτικού 
ΤΕΕ «ΝΙΚΗΣ ΛΑΚΚΑ» ιδιοκτησίας Μανώλη Ελένης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/1998 
( ΦΕΚ 206 τ. Α'), των άρθρων 8 και 41 έως 45του ν. 
682/1977 (ΦΕΚ 244 τ. Α') του άρθρου 12 παρ. α του β.δ. 
685/72 (ΦΕΚ 196 τ.Α') και του άρθρου 5 παρ. α του ν. 
3194/2003 (ΦΕΚ 267 τ.Α'). 

2. Την υπ’ αριθμ. ΦΙ/668/Δ5/9428/28.9.1992 (ΦΕΚ 
598/30.9.1992 τ.Β') υπουργική απόφαση χορήγησης 
άδειας ίδρυσης και λειτουργίας ιδιωτικής ΤΕΣ στον 
Γαϊτανίδη Παναγιώτη. 

3. Την υπ’ αριθμ. Φ1/167/Δ5/7512/31.8.1993 (ΦΕΚ 701/ 
τ.Β'/1993) Υ.Α. μεταβίβασης άδειας ίδρυσης και λειτουρ¬ 
γίας ιδιωτικής ΤΕΣ κομμωτικής από τον Π. Γαϊτανίδη 
στην Νίκη Λάκκα. 

4. Την υπ’ αριθμ. 5601/4.9.1998 (ΦΕΚ 992/τ. Β'/1998) δι- 
απιστωτική πράξη μετατροπής της ιδιωτικής ΤΕΣ «ΝΙΚΗ 
ΛΑΚΚΑ» ιδιοκτησίας Ν. Λάκκα σε ΤΕΕ Α'κύκλου. 

5. Την υπ’ αριθμ. ΦI/348/100731/Δ5/27.9.20 02 (ΦΕΚ 1275/ 
τ. Β’/2002) Υ.Α. χορήγησης άδειας ίδρυσης και λειτουρ¬ 
γίας τομέων και ειδικοτήτων Β' κύκλου σπουδών στο 
ιδιωτικό ΤΕΕ «ΝΙΚΗ ΛΑΚΚΑ». 

6. Την υπ’ αριθμ. Φ8/393/77202/Δ5/22.6.2007 (ΦΕΚ 1088/ 
τ. Β'/07) Υ.Α. μεταβίβασης της άδειας ίδρυσης και λει¬ 
τουργίας του ιδιωτικού ΤΕΕ με την προσωνυμία «ΝΙΚΗ 
ΛΑΚΚΑ» στην Μανώλη Ελένη. 

7. Την από 30.8.2007 αίτηση της ενδιαφερόμενης. 

8. Την υπ’ αριθμ. Υ 251/1.10.2007 (ΦΕΚ τ,.Β' 608/26/4/2004) 
κοινή απόφαση του Πρωθυπουργού και του Υπουργού 
Εθνικής Παιδείας και Θρησκευμάτων με θέμα «Καθο¬ 
ρισμός αρμοδιοτήτων των Υφυπουργών του ΥΠΕΠΘ», 
αποφασίζουμε: 

Αίρουμε από το σχολικό έτος 2006-2007 την άδεια 
ίδρυσης και λειτουργίας του Ιδιωτικού Τ.Ε.Ε. «ΝΙΚΗ 


ΛΑΚΚΑ» που λειτουργούσε στην περιοχή αρμοδιότητας 
τηςΔ/νσης Δ. Ε. Α’ Αθήνας. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Μαρούσι, 26 Οκτωβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφιί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 6 ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΙθΓπβΙ: Ιι11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'-Ι- Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

